Olen tähele pannud, et head mõtted tulevad siis kui aju väsinud on. Head all pean silmas et, selgust toovad, valgustavad, mõistvad, mitte kui halva vastand. Minuga on tihti niimoodi juhtunud. Õhtul voodis just hetk enne magamajäämist, peale rasket tööpäeva, kui veel vaevalt jaksad jalga jala ette tõsta ja mõtlemisest ei taha mõeldagi. Just siis süttib pea kohal lambike ja imestad, et ohoo, kuidas ma küll varem selle peale ei tulnud. Häda on  selle asja juures see, et väsinud aju ei suuda head mõtet päriselt teadvusesse tuua ja nii jääbki see tihtipeale kuskile poolteadvusse uitama. Loogika ütleb, et järelikult ei tule head mõtted ajust. Head mõtted saavadki tulla just tänu sellel, et aju aktiivsus on väike ja ta ei takista enam heade mõtete tulekut.